ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நாசிக் பொலிவுறு நகரம் கைபேசி செயலிகள் மற்றும் உடல் கிருமிநாசினி எந்திரங்கள் போன்ற முன்முயற்சிகள் மூலம் கொவிட்-19க்கு எதிரான நகரத்தின் போராட்டத்துக்கு வலு சேர்த்துள்ளது.
கொவிட்-19க்கு எதிரான போராட்டத்தில் நாசிக் மாநகராட்சி ஏராளமான முன்முயற்சிகளை எடுத்துள்ளது. அவற்றில் நகர அளவில் எடுக்கப்பட்ட சில முக்கிய முன்முயற்சிகள் வருமாறு;
எட்டு டிராக்டர்கள், 13 பம்புகள் மூலம்  36 சதுர கி.மீ பரப்பளவில் உள்ள பல்வேறு நாசிக் மாநகராட்சி அலுவலகங்கள், நகரம் முழுவதும் கட்டுப்படுத்தப்பட்ட இடங்களில், சோடியம் ஹைப்போகுளோரைட் தெளிக்கப்பட்டது. மேலும், 37.5 சதுர மீட்டர் குறுக்காகவும், 109 கி.மீ தூரத்துக்கு நகரம் முழுவதும் 287 மலேரியா பணியாளர்களால், பூச்சி மருந்துகள் மற்றும் புகை மருந்துகள் தெளிப்பான்கள் மூலம் அடிக்கப்பட்டது.
தனிமைப்படுத்தப்பட்ட வீடுகளில் இருந்து கழிவுகள் மற்றும் குப்பைகளை மாநகர சுகாதாரப் பணியாளர்கள் தனியாக வீடு, வீடாகச் சென்று பெற்று வருகின்றனர்.
748 மருத்துவ அதிகாரிகள் , 1500 சுகாதாரப் பணியாளர்களுக்கு, கையுறைகள், முகக்கவசங்கள், கை சுத்தம் செய்யும் கிருமிநாசினிகள் மற்றும் பிபிஇ எனப்படும் பாதுகாப்பு உபகரணங்கள் போன்றவை வழங்கப்பட்டுள்ளன.
கொவிட்-19 தொற்றால் பாதிக்கப்பட்டவர்கள் என சந்தேகிக்கப்படுபவர்களுக்காக நகரம் முழுவதும் 14 நிறுவன தனிமை வார்டுகள் திட்டமிடப்பட்டு, வசதிகள் செய்யப்பட்டுள்ளன. இந்த வார்டுகளில் இதுவரை மொத்தம் 72 படுக்கைகள் பயன்படுத்தப்பட்டுள்ளன.
கோவிந்த் நகர், ஆனந்த் வல்லி, நாசிக் சாலை ஆகிய இடங்களில் வசிக்கும் மக்களுக்கு மருத்துவப் பரிசோதனைகள் செய்வதற்காக, மருத்துவர்கள், முறையே 22, 12, மற்றும் 11 சுகாதாரப் பணியாளர்களைக் கொண்ட பணிக்குழுக்கள் அமைக்கப்பட்டுள்ளன. சீல் வைக்கப்பட்ட பகுதிகளில் இதுவரை 8000-க்கும் அதிகமானோருக்கு மருத்துவ அதிகாரிகள் மருத்துவப் பரிசோதனை செய்துள்ளனர்.
(Visitor Counter : 158
பிரதமர் அலுவலகம்
கதகளி நடனக்கலைஞர், குரு செமஞ்சேரி குன்ஹிராமன் நாயர் மறைவுக்கு பிரதமர் இரங்கல்
கதகளி நடனக்கலைஞர், குரு செமஞ்சேரி குன்ஹிராமன் நாயர் மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ கதகளி நடனக்கலைஞர் , குரு செமஞ்சேரி குன்ஹிராமன் நாயர் மறைவால் வேதனையடைந்தேன். இந்திய கலாச்சாரம் மற்றும் ஆன்மீகம் மீதான அவரது ஆர்வம் பழம்பெருமை வாய்ந்தது. நமது பாரம்பரிய நடனடங்களில், திறமையானவர்களை வளர்ப்பதற்கு அவர் சிறப்பான முயற்சிகள் மேற்கொண்டார். அவரது குடும்பத்தினருக்கும், அபிமானிகளுக்கும் எனது இரங்கல்கள். ஓம் சாந்தி’’ என குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
விடுதலைப் பெருவிழாவைக் கொண்டாடும் விதமாக, இளைஞர்களின், இளைஞர்களால் மற்றும் இளைஞர்களுக்காக #AIRNxt- நிகழ்ச்சியை அகில இந்திய வானொலி தொடங்கியுள்ளது
இதற்குமுன் இல்லாத ஒரு நடவடிக்கையாக, இளைய இந்தியா-வை பிரதிநிதித்துவப்படுத்தும் குரல்களுக்காக, நவம்பர் 28, 2021 முதல் தனது ஒலிப்பதிவு அரங்கங்களைப் பயன்படுத்திக்கொள்ள அகில இந்திய வானொலி அனுமதித்துள்ளது. இந்தியா முழுவதும், அனைத்து மாநிலங்கள் மற்றும் யூனியன் பிரதேசங்களிலும் உள்ள அகில இந்திய வானொலி நிலையங்கள், அடுத்த 52 வாரங்களுக்கு, உள்ளூர் கல்லூரிகள், பல்கலைக்கழகங்களைச் சேர்ந்த இளைஞர்கள், வானொலி நிகழ்ச்சிகளில் பங்கேற்று, இளைஞர்களை மையப்படுத்தும் நிகழ்ச்சிகள் குறித்து விவாதித்து நெறிப்படுத்த அனுமதிக்கும். இந்த நிகழ்ச்சிகள், கடந்த 75 ஆண்டுகளில் நாடு அடைந்த சாதனைகள் மற்றும் பல்வேறு துறைகளிலும் நாடு எட்ட வேண்டிய இலக்கு குறித்த அவர்களது எதிர்பார்ப்புகள் பற்றிப் பேசுவதற்கு இளைஞர்களை ஊக்குவிக்கும். இதன் மூலம் இளைஞர்கள், தங்களது பரந்த கனவுகளை வெளிப்படுத்தி, இந்தியாவின் எதிர்காலத்தைப் பற்றி விவரிக்க வாய்ப்பு கிடைக்கும்.
இந்தியாவின் அனைத்துப் பகுதிகளிலும் உள்ள 1000 கல்வி நிலையங்களைச் சேர்ந்த சுமார் 20,000 இளைஞர்கள், அடுத்த ஓராண்டிற்கு 167 வானொலி நிலையங்களின் நிகழ்ச்சிகளில் பங்கேற்க உள்ளனர்.
வானொலியில் இதுவரை கேட்டிராத இந்தக் குரல்கள், விடுதலைப் பெருவிழாவின் ஒரு பகுதியாக, #AIRNxt என்ற புதிய நிகழ்ச்சி மூலம், முதன்முறையாக அகில இந்திய வானொலியில் இடம்பெறும்.
நாடு முழுவதுமுள்ள நூற்றுக்கணக்கான கல்வி நிறுவனங்கள் மற்றும் ஆயிரக்கணக்கான இளைஞர்கள், அகில இந்திய வானொலி-யில் பங்கேற்கக் கூடிய, ஒற்றை மையக்கருத்தைக் கொண்ட மிகப்பெரிய நிகழ்ச்சி இதுவாகத் தான் இருக்கும். திறமையை கண்டறியக் கூடிய #AIRNxt என்ற இந்த நிகழ்ச்சி, இந்தியாவின் அனைத்து முக்கிய மொழிகள் மற்றும் பேச்சுமொழிகளில் ஒலிபரப்பப்படும்.
குடியரசுத் தலைவர் செயலகம்
நான்கு நாடுகளின் தூதர்கள் தங்களின் நியமனச் சான்றுகளை இந்தியக் குடியரசுத் தலைவரிடம் சமர்ப்பிப்பு
லக்சம்பர்க், சால்வேனியா குடியரசு, இஸ்ரேல் மற்றும் எகிப்து, ஆகிய நாடுகளைச் சேர்ந்த தூதர்களின் நியமனச் சான்றுகளை குடியரசுத்தலைவர் திரு ராம்நாத் கோவிந்த், குடியரசுத்தலைவர் மாளிகையில் இன்று ஏற்றுக் கொண்டார். கொரோனா பெருந்தொற்றுக்கு பிறகு முதல் முறையாக இந்நிகழ்ச்சி நேரடியாக நடைபெறுகிறது. நியமனச் சான்றுகளை அளித்தவர்களின் விவரம் :
- மேதகு திருமிகு பெகி பிரான்ட்சன், லக்சம்பர்க் தூதர்
- மேதகு திருமிகு மதேஜா, வோடப் கோஷ் , சால்வேனிய தூதர்
- மேதகு திரு நோர் கிலான், இஸ்ரேல் தூதர்
- மேதகு திரு வால் முகமது அவாத் ஹமீது, எகிப்து தூதர்
இந்த நியமனச் சான்றுகளை அளித்தப் பின் நான்கு தூதர்களிடமும் குடியரசுத்தலைவர் தனித்தனியாக கலந்துரையாடினார். இந்த நியமனத்துக்காக புதிய தூதர்களை குடியரசுத்தலைவர் வாழ்த்தினார். அவர்கள் இருதரப்பு உறவுகளை வலுப்படுத்த வேண்டும் என கேட்டுக் கொண்டார். இந்த கலந்துரையாடலின் போது மேற்கண்ட நாடுகளுடன் இந்தியாவின் நெருங்கிய உறவை குடியரசுத்தலைவர் சுட்டிக்காட்டினார்.
தூதர்கள் மூலம் அவர்களது நாட்டின் தலைவர்களுக்கு குடியரசுத்தலைவர் வாழ்த்துத் தெரிவித்தார். இந்தியாவுடனான உறவைப் வலுப்படுத்துவதாக புதிய தூதர்கள் உறுதி அளித்தனர்.
-----
(Visitor Counter : 147
கலாசாரத்துறை அமைச்சகம்
சுதந்திர போராட்ட தியாகி சந்திரசேகர் ஆசாத் பற்றிய கண்காட்சி: புது தில்லியில் தொடங்கிவைத்தார் மத்திய அமைச்சர் திரு அர்ஜுன் ராம் மேக்வால்
விடுதலையின் அம்ருத் மகோத்சவத்தின் ஒரு பகுதியாக, தியாகி சந்திரசேகர் ஆசாதின் வாழ்க்கையைப் போற்றும் வகையில் “ஆசாத் கி சௌர்யா கதா” என்ற தலைப்பிலான கண்காட்சியை புதுதில்லியின் இந்திராகாந்தி தேசிய கலை மையத்தில் மத்திய கலாச்சாரம் மற்றும் நாடாளுமன்ற விவகாரங்கள் இணையமைச்சர் திரு அர்ஜுன் ராம் மேக்வால் நேற்று தொடங்கி வைத்தார்.
இந்த கலை மையத்தில் கொண்டாடப்பட்டு வரும் ‘கலாகோஷ் பிரதிஷ்டா திவஸ்’ என்ற மூன்று நாள் கொண்டாட்டங்களின் இரண்டாவது நாளில் புத்தகங்கள் மற்றும் ஆவணப்படங்களும் வெளியிடப்பட்டன.
இந்த நிகழ்ச்சியின்போது பேசிய அமைச்சர், “விடுதலையின் அம்ருத் மகோத்சவம் என்னும் திருவிழாவின் வாயிலாக சுதந்திரப் போராட்டத்தின் போது எவ்வளவு பேர் தங்களது இன்னுயிரை தியாகம் செய்தார்கள் என்பது குறித்து இளம் தலைமுறையினருக்கு தெரியவரும். நலிந்த பிரிவுகளைச் சேர்ந்த ஏராளமானோரும் சுதந்திரப் போரில் உயிர் நீத்தார்கள், ஆனால் வரலாற்றில் அதுபற்றி குறிப்பிடப்படவில்லை. நம் நாட்டின் 75-ஆவது சுதந்திர ஆண்டைக் கொண்டாடுவதற்காக ‘விடுதலையின் அம்ருத் மகோத்சவம்' என்று பிரதமர் பெயர் சூட்டினார். 75-ஆவது சுதந்திர தினத்தை முன்னிட்டு நாடு முழுவதும் சிறப்பு நிகழ்ச்சிகளுக்கு ஏற்பாடு செய்யுமாறு அனைத்து அமைச்சகங்கள்/ துறைகளை பிரதமர் கேட்டுக் கொண்டுள்ளார்”, என்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738583
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,979 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 23,091 பேர் கொவிட் தொற்றால் பாதிக்கப்பட்டுள்ளனர். இது 0.05 சதவீதமாகும்.
தொற்றிலிருந்து மீண்டவர்களின் விகிதம் 98.76 சதவீதம்.
கடந்த 24 மணி நேரத்தில் 2,508 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,79,712 பேர்.
கடந்த 24 மணி நேரத்தில் 4,435 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.38% வாராந்திர பாதிப்பு விகிதம் 2.79%
இதுவரை மொத்தம் 92.21 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,31,086 சோதனைகள் நடத்தப்பட்டுள்ளன.
குறு சிறு மற்றும் நடுத்தர தொழில் துறை அமைச்சகம்
காதி தீபாவளி விற்பனையில் சாதனை: வாடிக்கையாளர்களுக்கு குறு, சிறு, நடுத்தர தொழில்துறை அமைச்சகம் நன்றி
தீபாவளி சமயத்தில் நடைபெற்ற காதி விற்பனையில் சாதனை படைக்கப்பட்டுள்ளதால், வாடிக்கையாளர்களுக்கு குறு, சிறு, நடுத்தர தொழில்துறை அமைச்சகம் நன்றி தெரிவித்துள்ளது.
தற்சார்பு இந்தியாவுக்கு உள்ளூர் பொருட்களை வாங்குவோம் என பிரதமர் விடுத்த அழைப்பு, குறு, சிறு, நடுத்தர தொழில்துறை அமைச்சகத்தின் சமூக இணையதள பிரச்சாரம் ஆகியவற்றால் காதியின் உள்ளூர் தயாரிப்புகள் உட்பட இதர கிராம தொழில்துறை தயாரிப்புகள் அமோகமாக விற்பனையாகியுள்ளதாக குறு, சிறு மற்றும் நடுத்தர தொழில்துறை  அமைச்சகம் தெரிவித்துள்ளது. 2020 தீபாவளி சமயத்தில் உள்ளூர் தயாரிப்புகளின் விற்பனை சாதனை படைத்துள்ளது.
பண்டிகை காலத்துக்கு முன்பாக, குறு, சிறு மற்றும் நடுத்தர தொழில்துறை கலைஞர்களின் பொருட்களை வாங்கும்படி சமூக இணையதளங்களில் எம்எஸ்எம்இ அமைச்சகம் தீவிர பிரசாரம் மேற்கொண்டது. இது பிரபலமடைந்து பிரம்மாண்ட வெற்றி பெற்றது.
கடந்த 2019-ம் ஆண்டு தீபாவாளி விற்பனையை விட, இந்தாண்டு தீபாவளி விற்பனை 300 சதவீதம் அதிகரித்துள்ளது. தில்லி மற்றும் உத்தரப் பிரதேசத்த்தில் உள்ள காதி மற்றும் கிராமத் தொழில் ஆணைய கடைகளில், இந்த தீபாவளி காலத்தில் மொத்தம் ரூ.21 கோடிக்கு விற்பனை நடந்துள்ளது. கடந்தாண்டு தீபாவளி சமயத்தில் இங்கு ரூ.5 கோடிக்கு மட்டுமே விற்பனையானது. நாட்டில் கொவிட் தொற்று இருந்தபோதும், காதி, அகர்பத்தி, மெழுகுவர்த்தி, தேன், உலோக பொருட்கள், கண்ணாடி பொருட்கள், வேளாண் மற்றும் உணவு பொருட்கள், பருத்தி மற்றும் பட்டு துணிகள், கம்பளி மற்றும் எம்ராய்டரி தயாரிப்புகள்
அதிகளவில் விற்பனையாகியுள்ளன. புது தில்லியில் உள்ள காதி கடை ஒன்றில், கடந்த அக்டோபர் 2, 24, நவம்பர் 7, 13 ஆகிய நாட்களில் நாள் ஒன்றுக்கு ரூ.1 கோடிக்கு மேல் விற்பனையாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1680728
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 140.31 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 77,516; இது கடந்த 576 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.22 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,051 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,15,977 என அதிகரித்துள்ளது. கடந்த 24 மணி நேரத்தில் 6,650 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.57, இது கடந்த 81 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.59 ஆகும். இது கடந்த 40 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 66.86 கோடி கொவிட் பரிசோதனைகள் செய்யப்பட்டுள்ளன.
மஹாராஷ்ட்ரா, தில்லி, தெலங்கானா, கர்நாடகா, ஆந்திரப் பிரதேசம் உள்ளிட்ட 17 மாநிலங்களில் கொவிட்-19- ன் உருமாறிய ஒமிக்ரான் தொற்று 358 பேரிடம் கண்டறியப்பட்டது. இவர்களில் 114 பேர் வீடு திரும்பியுள்ளனர்/ குணமடைந்துள்ளனர். அதிகபட்சமாக மஹாராஷ்ட்ராவில் 88 பேருக்கு தொற்று ஏற்பட்டு 42 பேர் குணமடைந்துள்ளனர். தமிழ்நாட்டில் 34 பேருக்கு ஒமிக்ரான் தொற்று கண்டறியப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784718
சிறப்பு சேவைகள் மற்றும் கட்டுரைகள்
லஞ்ச வழக்கில் சிஜிஎஸ்டி ஆய்வாளரும், கண்காணிப்பாளரும் கைது: சிபிஐ நடவடிக்கை
அந்தமான் நிகோபார் தீவுகளின் போர்ட்பிளேரில் மத்திய சரக்கு மற்றும் சேவை வரி  பிரிவில் பணியாற்றும் கண்காணிப்பாளரையும், ஆய்வாளரையும் மத்தியப் புலனாய்வுப் பிரிவு லஞ்ச வழக்கில் கைது செய்துள்ளது.
ஜிஎஸ்டி பதிவு நடைமுறைக்காக இவர்கள் ரூ.20,000 லஞ்சம் கேட்டதாக கூறப்படுகிறது. பின்னர் பேச்சுவார்த்தையில் இந்தத் தொகை ரூ.15,000-மாக குறைக்கப்பட்டதாகவும் தெரிகிறது. இந்தத் தொகையை சிஜிஎஸ்டி ஆய்வாளர் மனோஜ் குமார் மூலமாக கண்காணிப்பாளர் அத்தானு குமார் தாசிடம் அளிக்க அறிவுறுத்தப்பட்டதாக புகார்தாரர் தெரிவித்தார்.
இதையடுத்து, புகார்தாரரிடமிருந்து ரூ.5,000-த்தை ஆய்வாளர் லஞ்சமாக பெறும்போது சிபிஐ அதிகாரிகள் பொறிவைத்துப் பிடித்தனர். இதைத் தொடர்ந்து கண்காணிப்பாளரும் பிடிபட்டார். குற்றம் சாட்டப்பட்ட இருவரின் வீடுகளிலும் சிபிஐ சோதனை நடத்தியபோது சுமார் ரூ.9.33 லட்சம் ரொக்கமும், ஆவணங்களும் கைப்பற்றப்பட்டன.
கைது செய்யப்பட்ட இருவரும் போர்ட்பிளேரில் உள்ள உரிய நீதிமன்றத்தில் ஆஜர் செய்யப்பட்டு நீதிமன்றக் காவலில் வைக்கப்பட்டனர்.
நித்தி ஆயோக்
தேர்ந்தெடுக்கப்பட்ட 29 உலக அளவிலான குறியீடுகளின் செயல்பாட்டைக் கண்காணிக்க மெய்நிகர் பயிலரங்கை நடத்தியது நிதி ஆயோக்
சீர்திருத்தங்கள் மற்றும் நாட்டின் வளர்ச்சியை முன்னெடுத்துச் செல்வதற்காக, தேர்ந்தெடுக்கப்பட்ட 29 உலக அளவிலான குறியீடுகளில் செயல்பாடுகளைக் கண்காணிப்பது என்ற மத்திய அரசின் முடிவுக்கு இணங்க, மத்திய அமைச்சரவைச் செயலாளர் திரு ராஜீவ் கௌபா தலைமையில் 47 மத்திய அமைச்சகங்கள் / துறைகள் பங்கேற்ற மெய்நிகர் பயிலரங்கை நிதிஆயோக் அமைப்பு இன்று நடத்தியது. தொடர்புடைய துறையினரைக் கலந்து ஆலோசிப்பது; வெளீயிட்டு மற்றும் கணக்கெடுப்பு / தகவல் தொகுப்பு ஏஜென்சிகளுடன் ஈடுபாடு கொள்வது; மாநில தரநிலைப் படுத்தலுக்கான கட்டமைப்பு, தகவல் பகிர்தலுக்கான களம் உருவாக்குதல்; மற்றும் கண்காணிப்பு நடைமுறைகள் குறித்து இந்தப் பயிலரங்கில் அதிக நேரம் விவாதிக்கப்பட்டது.
பயிலரங்கைத் தொடங்கி வைத்த அமைச்சரவைச் செயலாளர், தரநிலைகளை மேம்படுத்துவதற்காக மட்டுமின்றி, உலக அளவில் இந்தியா குறித்த கண்ணோட்டத்தை மேன்மைப்படுத்துவது, வெளிநாட்டு முதலீடுகளை ஈர்க்க சீர்திருத்தங்களை முன்னெடுத்து நடைமுறைகளை மேம்படுத்துவதற்கும் இந்தக் கண்காணிப்பு நடைமுறை கொண்டு வரப்படுகிறது என்று தெரிவித்தார். இந்தியாவின் குடிமக்கள் சேவை அளிப்புக் கட்டமைப்பில் நிலை மாற்றத்துடன் கூடிய மேம்பாட்டைத் தொடங்கி வைப்பதாக இது இருக்கும் என்றும் அவர் குறிப்பிட்டார்.
நிதிஆயோக், NIC, DPIIT, MoSPI மற்றும் இதர அமைச்சகங்கள் மூலம், இந்த உலகளாவிய குறியீடுகளைக் கண்காணிப்பது தொடர்பாக மேற்கொள்ளப்படும் பல்வேறு பின்புலச் செயல்பாடுகள் குறித்து நிதிஆயோக் அமைப்பின் தலைமைச் செயல்பாட்டு அதிகாரி விவரித்தார். இந்தக் குறியீடுகள் செயல்பாட்டை மேம்படுத்துவதை சீர்திருத்தங்களுக்கான ஆரம்பமாக உருவாக்குவதற்கு, மத்திய மாநில அரசுகள், வெளியீட்டு ஏஜென்சிகள் மற்றும் மக்கள் நலச் சங்க அமைப்புகளுக்கு இடையில் நெருக்கமான மற்றும் தொடர்ச்சியான ஒத்துழைப்பு இருக்கவேண்டும் என்று அவர் வலியுறுத்தினார்.
சமூக, பொருளாதார மற்றும் இதரக் குறியீடுகளில் சர்வதேச அளவில் அங்கீகரிக்கப்பட்ட குறியீடுகள் மூலம் பல்வேறு முக்கிய விஷயங்கள் குறித்து இந்தியாவின் செயல்பாடுகளை மதிப்பிட வேண்டிய மற்றும் கண்காணிக்க வேண்டிய அவசியம் நீண்டகாலமாகவே கூறப்பட்டு வந்தது. சுய மேம்பாட்டுக்கான கருவியாக இந்தக் குறியீடுகளைப் பயன்படுத்தி, கொள்கைகளில் சீர்திருத்தங்கள் உருவாக்குவது, அரசுத் திட்டங்கள் இறுதிநிலை பயனாளிகளுக்குப் போய்ச் சேருவதை மேம்படுத்துதல் ஆகியவை இதன் இலக்காக இருக்கும்.
19 சர்வதேச ஏஜென்சிகள் வெளியிடும் 29 உலக அளவிலான குறியீடுகள், இந்திய அரசின் 18 முன்னோடி அமைச்சகங்கள் மற்றும் துறைகளுக்கு ஒதுக்கப்பட்டன.
செயல்பாடு மற்றும் அனைத்து குறியீடுகளிலும் முன்னேற்றம் குறித்து நிதிஆயோக் கண்காணித்து, வெளியீட்டு ஏஜென்சிகளுடன் ஈடுபாடு ஏற்படுத்த உதவியாக இருக்கும். அடையாளம் காணப்பட்ட முக்கியமான குறியீடுகளைத் தொடர்புடைய அமைச்சகம் / துறை கண்காணித்து, எதிர்பார்க்கும் சீர்திருத்தங்கள் மற்றும் முன்னேற்றம் எட்டப்படுவதை உறுதி செய்யும்.
அனைத்து 29 உலக அளவிலான குறியீடுகளுக்கும், தகவல்களை அளிக்கும் ஒற்றை அறிவிப்புப் பலகை பகுதி உருவாக்கப்பட்டு வருகிறது. அதிகாரப்பூர்வ தகவல்களின்படி குறியீடுகளைக் கண்காணிக்க இந்த அறிவிப்புப் பலகை அனுமதிக்கும். வெளியீட்டு ஏஜென்சிகள் பயன்படுத்துவதற்கான தகவல் வள மையமாகவும் இது இருக்கும். மாநிலங்கள் மற்றும் யூனியன் பிரதேசங்களின் செயல்பாடுகளைக் காணிக்கவும் இது உதவிகரமாக இருக்கும். சீர்திருத்தங்களைக் கண்காணிக்கவும் உதவியாக இருக்கும்.
(Visitor Counter : 149
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீட்டு நேரடி முகவர்களுக்கான நேர்காணல்
1. முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் எண் 2, சிவஞானம் சாலை, தியாகராய நகர், சென்னை 600017 இல்  உள்ள முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில் 29.12.2022 அன்று 10.00 மணிக்கு நடைபெற உள்ள நேர்காணலில் கலந்து கொள்ளலாம்.
2. தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
உ. இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் ஆயுள் காப்பீட்டு முகவர்களாக விண்ணப்பிக்க தகுதியில்லை.
ஊ. மேற்கண்ட தகுதியுடையவர்கள் மூன்று புகைப்படத்துடன், அசல் மற்றும் இரண்டு நகல் -வயதுச்சான்று, முகவரிச்சான்று மற்றும் கல்விச்சான்றுடன் அனுகவும். நேர்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் [NSC] அல்லது கிசான் விகாஸ் பத்திரத்தை [KVP] பணப் பாதுகாப்பு பத்திரமாக வழங்க வேண்டும்.
இந்த நேர்காணல் அஞ்சல் ஆயுள் காப்பீட்டு பாலிசிகளை முகவர்கள் மூலம் விற்பனை செய்வதற்காக மட்டுமே நடத்தப்படுகிறது. முகவர்களாக தேர்ந்தெடுக்கப்படுபவர்கள் பிடிக்கும் பாலிசியின் பிரீமியம் அடிப்படையில் ஊக்கத்தொகை/கமிஷன் மட்டுமே வழங்கப்படும்.
சமூக நிதி மற்றும் அதிகாரமளித்தல் அமைச்சகம்
திருநங்கைகளுக்கு நல வாரியம்
திருநங்கைகள்  சட்டம் 2020 பிரிவு 10-ன் படி, “திருநங்கைகளின் உரிமைகள் மற்றும் நலன்களை பாதுகாக்கவும், அரசால் உருவாக்கப்படும் திட்டங்கள் மற்றும் நலத்திட்டங்களைப் பெற உதவும் வகையிலும், சம்பந்தப்பட்ட அரசு திருநங்கைகள் நல வாரியத்தை ஏற்படுத்திக் கொள்ளலாம்”.
இந்தச் சட்டம் நிறைவேற்றப்பட்டது குறித்தும் உரிய நடவடிக்கை எடுப்பதற்கான வழிமுறைகள் குறித்தும் 09.10.2020 அன்று அனைத்து மாநில அரசுகளுக்கும் தகவல் தெரிவிக்கப்பட்டுள்ளது.
திருநங்கைகள் மீது பாரம்பட்சம் காட்டுவதிலிருந்து அவர்களை பாதுகாக்கவும், அவர்களது நிலையை உயர்த்தவும் மத்திய சமூக நீதி மற்றும் அதிகாரமளித்தல் அமைச்சகம் திருநங்கைகள்  சட்டம் 2019-ஐ நிறைவேற்றியது. இந்தச் சட்டம் 10 ஜனவரி 2020 அன்று நடைமுறைக்கு வந்தது. இது மத்திய அரசின் அரசிதழிலும் 29 செப்டம்பர் 2020 அன்று வெளியிடப்பட்டுள்ளது.
திருநங்கைகளுக்கென தேசிய அளவிலான இணையதளம் ஒன்றும், 25 நவம்பர் 2020 அன்று தொடங்கப்பட்டுள்ளது. அலுவலகத்திற்கு நேரில் வராமலேயே திருநங்கை விண்ணப்பதாரர்கள் அடையாள சான்றிதழ் மற்றும் அடையாள அட்டையை பெற்றுக் கொள்ளலாம். அடையாள சான்றிதழ் வழங்கப்பட்டவர்கள், தங்களது பிறப்புச் சான்றிதழ் மற்றும் பிற அதிகாரபூர்வ ஆவணங்களில் தங்களது முதல் பெயரை மாற்றிக் கொள்ளலாம். இதன்படி இதுவரை தேசிய அளவிலான இணையதளம் வாயிலாக 3834 திருநங்கைகளுக்கு, திருநங்கை சான்றிதழ் வழங்கப்பட்டுள்ளது. திருநங்கைகளின் நலனுக்காக விரிவான மறுவாழ்வுக்கான துணைத் திட்டங்கள் உட்பட “SMILE - Support for Marginalized Individuals for Livelihood and Enterprise”, என்ற திட்டம் தொடங்கப்பட்டுள்ளதாக மாநிலங்களவையில் கேள்வி ஒன்றுக்கு எழுத்து மூலம் பதிலளித்த மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் தெரிவித்துள்ளார்.
குடியரசுத் தலைவர் செயலகம்
குடியரசுத் தலைவர் மாளிகை, அருங்காட்சியக வளாகம், மெய்க்காவலர்கள் படைப் பிரிவு மாற்ற நிகழ்ச்சி ஆகியவை அடுத்த வாரம் முதல் பொதுமக்களின் பார்வைக்கு அனுமதி
கோவிட் 19 பரவல் காரணமாக 2022 ஆம் ஆண்டு ஜனவரி 1 ஆம் தேதி முதல் நிறுத்தி வைக்கப்பட்டிருந்த குடியரசுத் தலைவர் மாளிகை சுற்றுலா, குடியரசுத் தலைவர் மாளிகை அருங்காட்சியக வளாகம், மெய்க்காவலர்கள் படைப் பிரிவு மாற்ற நிகழ்ச்சி ஆகியவை அடுத்த வாரம் முதல் பொதுமக்களின் பார்வைக்கு அனுமதிக்கப்படுகிறது.
குடியரசுத் தலைவர் மாளிகை அருங்காட்சியக வளாகம் மார்ச் 8 ஆம் தேதி முதல் பொதுமக்கள் பார்வைக்கு திறக்கப்படும். செவ்வாய்க்கிழமை முதல் ஞாயிற்றுக்கிழமை வரை விடுமுறை நாட்கள் தவிர  திறந்திருக்கும். பார்வையாளர்கள் அருங்காட்சியகத்தில் முன்பதிவு செய்யப்பட்ட 4 தொகுப்பு நேரங்களில் அதிகபட்சமாக ஒரு தொகுப்புக்கு 50 பேர் வீதம் அனுமதிக்கப்படுவார்கள். நேரத் தொகுப்புகள் காலை 9.30 மணிமுதல் 11 மணிவரை, 11.30 மணி முதல் பிற்பகல் 1 மணி வரை, பிற்பகல் 1.30 மணிமுதல் மாலை 3 மணி வரை, மாலை 3.30 மணி முதல் மாலை 5 மணி வரை.
குடியரசுத் தலைவர் மாளிகை சுற்றுலா மார்ச் 12 ஆம் தேதி முதல் தொடங்கும். அங்கீகரிக்கப்பட்ட விடுமுறை தினங்கள் தவிர இந்த சுற்றுலா, முன்பதிவு செய்யப்பட்ட 3 நேர தொகுப்புகளில் அதிகபட்சம் 25 பார்வையாளர்கள் வீதம் ஒவ்வொரு சனி மற்றும் ஞாயிற்றுக்கிழமைகளில் அனுமதிக்கப்படும். இந்தச் சுற்றுலாவில் அண்மையில் புதிதாக உருவாக்கப்பட்ட ஆரோக்கிய வனமும் இடம் பெறும்.
மெய்க்காவலர்கள் படைப்பிரிவு மாற்ற நிகழ்ச்சி, அங்கீகரிக்கப்பட்ட விடுமுறை தினங்கள் தவிர, ஒவ்வொரு சனிக்கிழமையும் காலை 8 மணி முதல் 9 மணி வரை நடைபெறும். இது மார்ச் 12-ஆம் தேதி தொடங்கும்.
இந்த நிகழ்ச்சிகளுக்கு ஆன்லைன் முன்பதிவு செய்ய http://rashtrapatisachivalaya.gov.in/rbtour/ என்ற இணைப்பை அணுகவும்.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.46.13 லட்சம் மதிப்புள்ள ஒரு கிலோ 24 கேரட் தங்கக்கட்டி பறிமுதல் செய்யப்பட்டது
. சிங்கப்பூரில் இருந்து இன்று அதிகாலை சென்னை வந்த இன்டிகோ விமானத்தின் பின்பக்க கழிப்பறையை சோதனையிட்ட போது ரூ.46.13 லட்சம் மதிப்புள்ள ஒரு கிலோ 24 கேரட் தங்கக்கட்டி சென்னை விமான நிலைய சுங்கத்துறையினரால் கண்டுபிடிக்கப்பட்டது. 1962-ம் ஆண்டு சுங்கச்சட்டத்தின் கீழ் இந்த தங்கக்கட்டி பறிமுதல் செய்யப்பட்டது.
இதுகுறித்து மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை முதன்மை ஆணையர் திரு கே ஆர் உதய்பாஸ்கர் வெளியிட்ட செய்திக்குறிப்பில் தெரிவித்துள்ளார்.
குடிநீர் மற்றும் சுகாதார அமைச்சகம்
தூய்மை இந்தியா இயக்கத்தின்கீழ் மேலும் 10 முக்கியத் தலங்களில் தூய்மைப் பணிகள் தொடக்கம்
தூய்மை இந்தியா இயக்கத்தின் மூன்றாம் கட்டமாக, தூய்மைச் சின்னங்கள் என்ற முன்னோடித் திட்டத்தில், ராகவேந்திர சுவாமி கோவில், ஹசர்துவாரி அரண்மனை , பிரம்ம சரோவர் கோவில், விதுர்குடி, மனா கிராமம் , பேங்காங் ஏரி, நாக வாசுகி கோவில், இமாகேத்தால்/ சந்தை, சபரிமலை கோவில் மற்றும் கன்வாஷ்ரம் ஆகிய 10 முக்கியத் தலங்களில் தூய்மைப் பணி மேற்கொள்ளப்படவுள்ளது.
பிரதமரின் சீரிய சிந்தனையில் உருவான இத்திட்டம், மாநில அரசுகள் மற்றும் உள்ளாட்சி நிர்வாகங்களின் ஒத்துழைப்புடன், மத்திய குடிநீர் வழங்கல் மற்றும் துப்புரவு அமைச்சகத்தால் ஒருங்கிணைக்கப்பட்டு செயல்படுத்தப்படுகிறது. பெரு நிறுவனங்களின் சமுதாய பொறுப்புணர்வுத் திட்டத்தின் அடிப்படையில், இந்த திட்டத்தில் பங்குதாரராக சேர்க்கப்படவுள்ள பொதுத்துறை நிறுவனங்கள் / பெரு நிறுவனங்களை இறுதி செய்வதற்கான ஆலோசனைகள் மேற்கொள்ளப்பட்டுள்ளது. ஏற்கெனவே, முதல் மற்றும் இரண்டாவது கட்டங்களில் தேர்வு செய்யப்பட்டு, பணிகள் நடைபெற்று வரும் 20 முக்கிய தலங்களின் பட்டியலுடன் இந்த புதிய தலங்களும் இணைந்துள்ளன.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
==============
(Visitor Counter : 145
நுகர்வோர் நலன், உணவு மற்றும் பொது விநியோகம் அமைச்சகம்
அத்தியாவசிய உணவு பொருட்களின் விலையை கட்டுப்படுத்த மத்திய அரசு நடவடிக்கை: நாடாளுமன்றத்தில் தகவல்.
நாடாளுமன்றத்தின் மக்களவையில், மத்திய உணவு மற்றும் பொது விநியோகத்துறை இணை அமைச்சர் திரு அஸ்வினி குமார் சவுபே எழுத்துபூர்வமாக தாக்கல் செய்த பதிலில் கூறியதாவது:
பல காரணங்களால் அத்தியாவசிய உணவு பொருட்களின் விலையில் மாற்றம் ஏற்படுகின்றன. தேவைக்கும், விநியோகத்துக்கும் சமநிலையற்ற தன்மை ஏற்படும்போது, விநியோக சங்கிலியில் பாதிப்பு ஏற்படும்போது, விளைச்சல் பருவ மாறுபாடுகள், கள்ளச் சந்தையில் பதுக்குவதன் மூலம் செயற்கையாக ஏற்படுத்தப்படும் தட்டுப்பாடு, சர்வதேச சந்தையில் விலை உயர்வு ,போன்றவை காரணமாக உணவுப் பொருட்கள் விலையில் மாற்றம் ஏற்படுகின்றன.
22 அத்தியாவசிப் உணவு பொருட்களின் சில்லரை மற்றும் மொத்த விலையை மத்திய அரசு கண்காணித்து வருகிறது. இதற்காக 172 விலை கண்காணிப்பு மையங்கள் நாடு முழுவதும் ஏற்படுத்தப்பட்டுள்ளன.
இவற்றின் விலையை கட்டுப்படுத்த மத்திய அரசு அவ்வப்போது பல நடவடிக்கைகளை எடுத்து வருகிறது.
விலையை கண்காணிப்பது, பருப்புகளின் இருப்பு நிலவரத்தை தெரியப்படுத்துவது தொடர்பான ஆலோசனைகள் மாநிலங்களுக்கு கடந்த மே மாதம் வழங்கப்பட்டன.
துவரை, உளுந்து, பாசி பருப்பு ஆகியவற்றை தடையின்றி இறக்குமதி செய்ய மத்திய அரசு அனுமதி வழங்கியது.
வெங்காய விலையை கட்டுப்படுத்த, 2.08 லட்சம் மெட்ரிக் டன் வெங்காயத்தை இருப்பு வைப்பதற்கான வசதி ஏற்படுத்தப்பட்டுள்ளது. சமையல் எண்ணெய் விலைகளை கட்டுப்படுத்த வரிகள் குறைக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781682
மத்திய அமைச்சரவை
ஆந்திரப் பிரதேச என்.ஐ.டி.யில் ஒரு இயக்குனர் மற்றும் மூன்று ஆசிரியரல்லாத பணியிடங்களை உருவாக்க அமைச்சரவை ஒப்புதல்
ஆந்திரப் பிரதேசத்தில் உள்ள தேசிய தொழில்நுட்பப் பயிற்சி நிறுவனத்தில்  ரூ. 75,000 அடிப்படை ஊதியம் + ரூ. 5,000 சிறப்பு படியுடன் ஓர் இயக்குனர் பணியிடம் மற்றும் மூன்று ஆசிரியரல்லாத பணியிடங்கள்  ரூ. 10,000 தர ஊதியத்துடன்  உருவாக்க பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
(பின்னணி:
என்.ஐ.டி.க்கள் என்பது தேசிய முக்கியத்துவம் கொண்ட, பொறியியல் மற்றும் தொழில்நுட்பத் துறைகளில் சிறந்த முறையில் பயிற்றுவிக்கும் கல்வி நிறுவனங்களாகும். உயர் தர தொழில்நுட்பக் கல்வியை அளித்து தங்களது இருப்பை வெளிப்படுத்திக் கொள்ளும் கல்வி நிறுவனங்களும் கூட. இயக்குனர் மற்றும் மூன்று ஆசிரியரல்லாத பணியிடங்களுக்கு  பணி வாய்ப்புகள் உள்ளன. நாடு முழுவதும் வேலைவாய்ப்புகளை உருவாக்கும் மற்றும் தொழில்முனைவுக்கு ஊக்கம் தரும் உயர் தரத்திலான தொழில்நுட்ப மனித ஆற்றலை உருவாக்கும் ஆந்திரப் பிரதேச என்.ஐ.டி.யை நடத்தும் பொறுப்பு அவர்களுடையதாகும்.
ஆந்திரப் பிரதேச மாநிலத்தை இரண்டாகப் பிரிக்க 2014 மார்ச் 1ம் தேதி இந்தியக் குடியரசுத் தலைவர் ஒப்புதல் அளித்த பின்னர், மனித வள மேம்பாட்டு அமைச்சகம் புதிதாக உருவாக்கப்பட்ட ஆந்திரப் பிரதேச மாநிலத்தில் ஆந்திரப் பிரதேச மறுசீரமைப்பு சட்டம் 2014 பிரிவு 13ன்  கீழ் என்.ஐ.டி.யை உருவாக்கியது.